राइफल और पिस्टल मिक्स में भारत को सिल्वर और ब्रॉन्ज; चीन को दो गोल्ड और एक ब्राॅन्ज
ISSF World Cup Shooting Championship Bhopal 2023 Update - Follow ISSF India Medal Tally On Dainik Bhaskar. इंटरनेशनल शूटिंग स्पोर्ट्स फेडरेशन (ISSF) वर्ल्ड कप शूटिंग चैम्पियनशिप का आज दूसरा दिन है।विभिन्न देशों के 38 खिलाड़ियों समेत भारत के 4 खिलाड़ी गोल्ड के लिए निशाना साध रहे हैं।
इंटरनेशनल शूटिंग स्पोर्ट्स फेडरेशन (ISSF) शूटिंग वर्ल्ड कप 2023 का आज दूसरा दिन है। 10 मीटर एयर राइफल मिक्स और 10 मीटर एयर पिस्टल मिक्स के मुकाबले हुए। 10 मीटर एयर राइफल मिक्स में चीन ने गोल्ड, हंगरी ने सिल्वर और भारत को ब्राॅन्ज मिला। ब्राॅन्ज नर्मदा नितिन राजू और आर पाटिल ने जीता।
10 मीटर एयर पिस्टल मिक्स में चीन ने गोल्ड और ब्राॅन्ज जीता। वहीं भारत ने सिल्वर हासिल किया। भारत की ओर से रिथम सांगवान ​​​​​​​और वरुण तोमर ने सिल्वर मेडल सुनिश्चित किया।
इससे पहले बुधवार को पहले दिन भारत के सरबजोत सिंह ने 1 गोल्ड, वरुण तोमर ने ब्रॉन्ज जीता था। वुमन कैटेगरी में चीन की ली जुई ने गोल्ड और जर्मनी की डोरेन वेनेकैंप ने सिल्वर मेडल जीता।
दोनों राउंड में इन देशों के खिलाड़ी
10 मीटर एयर राइफल मिक्स और 10 मीटर एयर पिस्टल राउंड में गुरुवार को भारत, कोरिया, कजाकिस्तान, बांग्लादेश, जापान, हंगरी, स्विटजरलैंड, यूएसए, डेनमार्क, चेकिया, इजराइल, उज्बेकिस्तान आदि जैसे देशों के खिलाड़ी भाग ले रहे हैं। 30 देशों के 300 से ज्यादा खिलाड़ी हैं। प्रतियोगिता में भारत से 37 शूटर हिस्सा ले रहे हैं। इनमें 20 पुरुष और 17 महिला शामिल हैं।
भारत के ये खिलाड़ी...
भारत ने अभी तक जीते चार मेडल 
